
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 78 

31 Ιανουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 

Α' Παιδικού Σταθμού του Δήμου Σπάτων. 1 

Τροποποίηση του Οργανισμού Εσωτερικής Υπηρε¬ 
σίας του Δήμου Πρεσπών Ν. Φλώρινας. 2 

Τροποποίηση απόφασης σύστασης Επιχείρησης με 
την επωνυμία «ΔΙΑΔΗΜΟΚΟΙΝΟΤΙΚΗ ΕΠΙΧΕΙΡΗΣΗ 
ΤΗΛΕΘΕΡΜΑΝΣΗΣ ΕΥΡΥΤΕΡΗΣ ΠΕΡΙΟΧΗΣ ΑΜΥ¬ 
ΝΤΑΙΟΥ (ΔΕΤΕΠΑ)». 3 

Σύσταση Νομικού Προσώπου στο Δήμο ΚΛΕΙΣΟΥΡΑΣ 
Ν. ΚΑΣΤΟΡΙΑΣ με την επωνυμία «Δημοτικός Παιδι¬ 
κός Σταθμός ΚΛΕΙΣΟΥΡΑΣ». 4 

Συγκρότηση Επιτροπής Ν. 2520/97. 5 

Χορήγηση άδειας κυκλοφορίας κτηνιατρικού φαρμα¬ 
κευτικού Εμβολίου ΙΝΘΕΙΔ/ΑΟ ΡΠΠ3 (Β) Κν. 6 

Ανάκληση άδειας κυκλοφορίας κτηνιατρικού εμβολί¬ 
ου ΙΜΟΡΕ5Τ ΜΕΒΙΕυΧ . 7 

Χορήγηση άδειας κυκλοφορίας κτηνιατρικού φαρμα¬ 
κευτικού ιδιοσκευάσματος ΙϋΠΕΝ. 8 


ΑΠΟΦΑΣΕΙ Σ 

Αριθ. 08/Δ.Τ.Α./25356/2000 (1) 

Έγκριση του Οργανισμού Εσωτερικής Υπηρεσίας του Α' 
Παιδικού Σταθμού του Δήμου Σπάτων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξειςτου άρθρου 12του Ν.1188/81 όπωςτρο- 
ποποιήθηκε με τις όμοιες του άρθρου 8 παρ. 5 του Ν. 
2307/95. 

2. Τις διατάξειςτου άρθρου 8του Ν.2503/97. 

3. Την υπ’ αριθμ. 108/2000 απόφαση του Δημοτικού 
Συμβουλίου Δήμου Σπάτων με την οποία ενέκρινε την 
αριθμ. 64/2000 απόφαση του Διοικητικού Συμβουλίου του 
Νομικού Προσώπου του Δήμου με την επωνυμία «Α' Παι¬ 
δικός Σταθμός Δήμου Σπάτων». 

4. Την σύμφωνη γνωμοδότηση του Υπηρεσιακού Συμ¬ 


βουλίου Υπαλλήλων ΟΤΑ Ανατ. Αττικής που διατυπώθηκε 
στο 32/2000 πρακτικό του. 

5. Τα στοιχεία του οικείου φακέλου. 

6. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92 σχετικά με την 
υποχρέωση αναγραφής «κάλυψη δαπάνης» που συνεπά¬ 
γεται η έκδοση κάθε κανονιστικής διάταξης. 

7. Τηναρ. 08/ΔΤΑ/οικ.2509/10.10.97 απόφαση του Γενι¬ 
κού Γραμματέα Περιφέρειας Αττικής για μεταβίβαση 
εξουσίας υπογραφής εγγράφων «ΜΕ ΕΝΤΟΛΗ ΓΕΝΙΚΟΥ 
ΓΡΑΜΜΑΤΕΑ ΠΕΡΙΦΕΡΕΙΑΣ» στον Προϊστάμενο της Δι¬ 
εύθυνσης Τοπικής Αυτοδιοίκησης και Διοίκησης Ανατολι¬ 
κής Αττικής, αποφασίζουμε: 

Εγκρίνουμε την υπ’ αριθμ. 108/2000 απόφαση του Δη¬ 
μοτικού Συμβουλίου Δήμου Σπάτων που αφορά την ψήφι¬ 
ση του ΟΕΥτου Ν.Π.Δ.Δ. του Δήμου με την επωνυμία «Α' 
Παιδικός Σταθμός Δήμου Σπάτων», ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ Ν.Π.Δ.Δ. 

Α' ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΣΠΑΤΩΝ 

Άρθρο 1 

Η Υπηρεσία του Ν.Δ. υπό την επωνυμία «Α' Δημοτικός 
Παιδικός Σταθμός Σπάτων» συγκροτείται σε Διεύθυνση 
Παιδικού και Βρεφονηπιακού Σταθμού με τα παρακάτω 
τμήματα και αυτοτελή γραφεία. 

Άρθρο 2 

Η ανωτέρω οργανική μονάδα διαρθρώνεται στα ακό¬ 
λουθα τμήματα. 

Α'ΤΜΗΜΑ ΔΙΟΙΚΗΤΙΚΟ- ΟΙΚΟΝΟΜΙΚΟ 

1. Γ ραφείο προσωπικού 

2. Γ ραφείο Διοικητικού Συμβουλίου 

3. Γ ραφείο Πρωτοκόλλου - Διεκπεραίωσης - Αρχείου 

4. Γ ραφείο Λογιστηρίου - Προμηθειών - Περιουσίας και 
Διαχείρισης Υλικών. 

Β' ΤΜΗΜΑ ΠΑΙΔΙΚΟΥ ΣΤΑΘΜΟΥ 

1. Γ ραφείο παιδαγωγών - βοηθών παιδαγωγών 

2. Γ ραφείο μαγείρων και καθαριότητας 

3. Γ ραφείο παιδιάτρου 

4. Γ ραφείο κοιν. λειτουργού 

5. Γ ραφείο διδασκάλων χορού μουσικής και γυμναστι¬ 
κής 

Γ' ΤΜΗΜΑ ΒΡΕΦΟΝΗΠΙΑΚΟΥ ΣΤΑΘΜΟΥ 

1. Γραφείο παιδαγωγών - βρεφονηπιοκόμων 

2. Γ ραφείο μαγείρου και καθαριότητας 

3. Γ ραφείο παιδιάτρου 

Άρθρο 3 

ΘΕΣΕΙΣ ΠΡΟΣΩΠΙΚΟΥ 

Οι οργανικές θέσεις του Ν.Π. «Α' Δημοτικός Παιδικός 
Σταθμός Σπάτων» είναι οι παρακάτω. 

• Μία (1) θέση του κλάδου Π.Ε. 15 Παιδιάτρου 

• Μία (1) θέση του κλάδου Π.Ε. 10 Γυμναστών 

• Δύο (2) θέσεις του κλάδου Π.Ε. 10 Νηπιαγωγών 

• Τρεις (3) θέσεις του κλάδου Τ.Ε. 16 Νηπιαγωγών 
(προσ.) 

• Τέσσερις θέσεις του κλάδου Τ.Ε. 9 Βρεφονηπιοκόμων 

• Οκτώ (8) θέσεις του κλάδου Δ.Ε. 8 Βοηθοί Παιδαγω¬ 
γών και Βοηθοί Βρεφονηπιοκόμων και Παιδοκόμων 

• Μία (1) θέση του κλάδου Δ.Ε. 32 Μαγείρων 

• Δύο (2) θέσεις του κλάδου Υ.Ε.14 Βοηθών Μαγείρων 
-Τραπεζοκόμων 

• Έξι (6) θέσεις κλάδου Υ.Ε. 16 Προσωπικού Καθαριό¬ 
τητας 

• Μία (1) θέση του κλάδουΔ.Ε. 29 Οδηγού Αυτοκινήτων 

• Μία (1) θέση του κλάδου Δ.Ε. 38 Χειριστών Ηλεκτρο¬ 
νικών Υπολογιστών 

• Δύο (2) θέσειςτου κλάδουΔ.Ε. 1 Διοικητικού Λογιστικού 

• Μία (1) θέση του κλάδου Τ.Ε. 2 Κοινωνικών Λειτουργών 

Οι σήμερον υπηρετούντες υπάλληλοι στο Νομικό Πρό¬ 
σωπο καλύπτουν μέρος των παραπάνω προβλεπομένων 
οργανικών θέσεων και μετατάσσονται αυτοδίκαια στο νέο 
Νομικό Πρόσωπο υπό την επωνυμία «Α' Δημοτικός Παιδι¬ 
κός Σταθμός Σπάτων» σύμφωνα με τις διατάξεις του άρ¬ 
θρου 26 του Δ.Κ.Κ. όπως τροποποιήθηκε με το άρθρο 9 
παρ. 7 του Ν. 2503/97 και είναι οι παρακάτω 

• Μία (1) θέση του κλάδου Π.Ε. 10 Νηπιαγωγών την 
οποία κατέχει η Βλασακούδη - Νεοφύτου Άννα με το βαθ- 
μόΑ'Φ.Ε.Κ. 17/24.1.1983 τ.Γ. 

• Μία (1) θέση του κλάδου Τ.Ε. 16 Νηπιαγωγών προ- 
σωρ. την οποία κατέχει η Γιουκαρή Άννα με βαθμό Γ 
Φ.Ε.Κ. 11/19.1.96 τ.Γ. 

• Μία (1) θέση του κλάδου Δ.Ε. 1 Διοικητικού - Λογιστι¬ 
κού την οποία κατέχει η Ρίνη - Παπασπύρου Ευαγγελία με 
βαθμό Β'Φ.Ε.Κ. 362/7.11.84τ.Γ. 

• Μία (1) θέση του κλάδου Υ.Ε. 14 Βοηθών Μαγείρων - 
Τραπεζοκόμων την οποία κατέχει η Βελονάκη Παναγιώτα 
με βαθμό Δ'Φ.Ε.Κ. 100/7.6.1995. 

ΘΕΣΕΙΣ ΕΠΟΧΙΑΚΟΥ ΠΡΟΣΩΠΙΚΟΥ 

• Τέσσερις (4) θέσειςτου κλάδου Δ.Ε. 8 Βοηθών Παι¬ 
δαγωγών και Βοηθών Βρεφονηπιοκόμων - Παιδοκόμων 

• Δύο (2) θέσεις του κλάδου Υ.Ε. 16 Προσωπικού Κα¬ 
θαριότητας 

• Μία (1) θέση του κλάδου Δ.Ε. 32 Μαγείρων ή Υ.Ε. 14 
Βοηθών Μαγείρων. 

Άρθρο 4 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Α' Ο Δ/ντής του Ν.Π. «Α' Δημοτικός Παιδικός Σταθμός 
Σπάτων» ορίζεται από τους κλάδους: Π.Ε. 10 Νηπιαγω¬ 
γών και ελλείψει αυτού από τον κλάδο Τ.Ε. 16, και ελλεί¬ 
ψει αυτού από τον κλάδο Τ.Ε. 9 Βρεφοκόμων. 


Β' Οι προϊστάμενοι των τμημάτων ορίζονται ως εξής: 

• Τμήμα Παιδικού Σταθμού από τον κλάδο Π.Ε. 10 Νη¬ 
πιαγωγών ή Τ.Ε. 16 Νηπιαγωγών 

• Τμήμα Βρεφονηπιακού Σταθμού από τον κλάδο Τ.Ε. 9 
Βρεφονηπιοκόμων 

• Τμήμα Διοικητικής Στήριξης από τον κλάδο Δ.Ε. 1 Δι¬ 
οικητικού - Λογιστικού. 

• Οι προϊστάμενοι των ανωτέρω τμημάτων ορίζονται με 
απόφαση του Υπηρεσιακού Συμβουλίου. 

Σε περίπτωση που δεν έχει ορισθεί, εφαρμόζονται οι 
διατάξεις για αναπλήρωση προϊσταμένων άρθρο 36 Ν. 
2190/94. 

Άρθρο 5 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ 
ΤΗΣ ΥΠΗΡΕΣΙΑΚΗΣ ΜΟΝΑΔΑΣ 

Α'ΔΙΕΥΘΥΝΤΗΣ ΠΑΙΔΙΚΟΥ ΚΑΙ ΒΡΕΦΟΝΗΠΙΑΚΟΥ 
ΣΤΑΘΜΟΥ 

Στην αρμοδιότητάτου ανήκουν: 

1. Η εποπτεία και ο έλεγχος των τμημάτων και γραφεί¬ 
ων που συγκροτούν τη Δ/νση. 

2. Ο Συντονισμός, η κατεύθυνση και η παροχή των απα¬ 
ραίτητων οδηγιών ανά τμήματα και γραφεία για άσκηση 
των αρμοδιοτήτων σύμφωνα με τις διατάξεις του παρό¬ 
ντος Οργανισμού και σχετικών Νόμων και διαταγμάτων. 

3. Η αποκέντρωση, η παρακολούθηση και η κοινοποίη¬ 
ση στα αρμόδια τμήματα των διαταγμάτων, των Διοικητι¬ 
κών αποφάσεων που κοινοποιούνται στο Νομικό Πρόσω¬ 
πο. 

4. Η τήρηση του εμπιστευτικού πρωτοκόλλου εφ’ όσον 
δεντο τηρεί ο Πρόεδρος. 

5. Η παραλαβή της εισερχόμενης αλληλογραφίας, χα¬ 
ρακτηρισμός της και η κατανομή της σύμφωνα με το πε¬ 
ριεχόμενό της. 

6. Η άσκηση γενικής Διοικητικής Εποπτείας στο προσω¬ 
πικό του Νομικού Προσώπου με οποιαδήποτε σχέση ερ¬ 
γασίας και εισήγηση στον Προϊστάμενο του Ν.Π. κάθε θέ¬ 
ματος που αφορά την εν γένει κατάστασή του. 

7. Ο έλεγχος και η θεώρηση όλων των καταστάσεων 
πληρωμής του προσωπικού του Ν.Π. των Χρημ. Εντ/των 
και λοιπών παραστατικών πριν υπογραφούν από τον Π ρό- 
εδροτου Ν.Π. 

8. Η παροχή οδηγιών για την σύνταξη του προϋπολογι¬ 
σμού του Ν.Π., η εποπτεία κατάρτισής του καθώς και η 
επιμέλεια για τη σωστή εκτέλεσή του . 

9. Η υπογραφή κάθε βεβαιωτικού σημειώματος για τα 
έξοδα του Ν.Π. 

10. Η μεταβίβαση κάθε Νομικού θέματος στη Νομική 
Υπηρεσία του Δήμου καθώς και τεχνικών θεμάτων στη 
Δ/νση Τεχν. Υπηρεσιών του Δήμου. 

11. Συνεργασία με τμήματα του Δήμου για θέματα υγεί¬ 
ας των τροφίμων του Παιδικού Σταθμού και κοινωνικά 
προβλήματα αυτών και των οικογενειών τους. 

12. Αντικαθιστά τον Δ/ντή του Ν.Π. και υπογράφει αντ’ 
αυτού τα εντ/τατου Ν.Π. σε περίπτωση απουσίας του. 

13. Παρίσταται στις συνεδριάσεις του Διοικητικού Συμ¬ 
βουλίου του Ν.Π. 

Β' ΠΡΟΪΣΤΑΜΕΝΟΙ ΤΜΗΜΑΤΩΝ 

Στην αρμοδιότητάτους ανήκουν: 

1. Η εποτπεία και ο έλεγχος των γραφείων που συγκρο¬ 
τούν το τμήμα τους. 

2.0 συντονισμός, η καθοδήγηση και η παροχή των απα¬ 
ραίτητων οδηγιών στα γραφεία του τμήματός τους για 
την άσκηση των αρμοδιοτήτων τους. 

3. Ο έλεγχος, η θεώρηση όλων των εγγράφων των υφι¬ 
σταμένων τους και η συνυπευθυνότητα τους για τη νομι¬ 
μότητα και την πληρότητα αυτών πριν τη διαβίβασή τους 
στον διευθυντή για τελική υπογραφή. 

4. Η μέριμνα και η ευθύνη για τη σύντομη, ορθή και τα¬ 
χεία διεκπεραίωση των υποθέσεων των αρμοδιοτήτων 
τους. 

5. Η εισήγηση για τη λήψη μέτρων για την εύρυθμη και 
ομαλή λειτουργία των τμημάτων τους, 

6. Η υποχρέωση να ενημερώσουν το γραφείο προσωπι¬ 
κού για τις ημερήσιες απουσίες του προσωπικού του τμή¬ 
ματός τους. 

Καθήκοντα Προϊστάμενου Τμήματος Παιδικού Σταθ¬ 
μού. 

1. Είναι υπεύθυνος για εύρυθμη λειτουργία του Παιδι¬ 
κού Σταθμού και την τήρηση του εκπαιδευτικού προ¬ 
γράμματος. 

2. Μεριμνά για την πιστή εφαρμογή του κανονισμού λει¬ 
τουργίας του Παιδικού Σταθμού και για την εκτέλεση των 
αποφάσεων του Διοικητικού Συμβουλίου. 

3. Φροντίζει για την εσωτερική τάξη του σταθμού και για 
κάθε σημειούμενη παράβαση υποχρεούται να αναφέρε- 
ται στον Δ/ντή του Ν.Π. ή στον Πρόεδρο του Διοικητικού 
Συμβουλίου. 

4. Προΐσταται των υπαλλήλων του τμήματός που επο¬ 
πτεύει για τη σωστή εκτέλεση των καθηκόντων τους και 
συντονίζει το έργο τους ανάλογα με τις ανάγκες που ανα¬ 
κύπτουν κάθε φορά. 

5. Συγκαλείτο προσωπικό του Σταθμού για ενημέρωση 
καθοδήγηση και προγραμματισμό δραστηριοτήτων , 
υποχρεωτικά με την έναρξη λειτουργίας του Σταθμού και 
όποτε τούτο κριθεί αναγκαίο. 

6. Συγκαλεί συγκέντρωση γονέων τουλάχιστον μία φο¬ 
ρά το χρόνο μετά από απόφαση του Διοικητικού Συμβου¬ 
λίου. Στη συγκέντρωση παρευρίσκονται, εκτός από τον 
ίδιο, ο Δ/ντής, ο πρόεδρος ή και τα μέλη του Διοικητικού 
Συμβουλίου καθώς και το λοιπό διοικητικό προσωπικό. 
Σκοπός της συγκέντρωσης είναι η ενημέρωση των γονέ¬ 
ων για ζητήματα που αφορούντα παιδιά και τη λειτουργία 
του Σταθμού. 

7. Φροντίζει για τη υγιεινή κατάσταση των παιδιών και 
μεριμνά για τη σωματική τους ακεραιότητα ενημερώνο¬ 
ντας άμεσα του γονείς τους σε περίπτωση ατυχήματος. 
Συνεργάζεται δε με τον Παιδίατρο του Σταθμού, αν υπάρ- 
χει. 

8. Κατευθύνει το προσωπικό καθαριότητας - βοηθητι¬ 
κών εργασιών ως προς τη σωματική καθαριότητα των νη¬ 
πίων, επιβλέπειτην καθαριότητα του Σταθμού και φροντί¬ 
ζει για την έγκαιρη παρασκευή του φαγητού και εποπτεύ¬ 
ει την κανονική διαμονή του. 

9. Μεριμνά για την αναπλήρωση του παιδαγωγικού και 
βοηθητικού προσωπικού σε περίπτωση δικαιολογημένης 
ή μη απουσίας του ενημερώνοντας το Δ/ντή. 

10. Ασκεί κάθε άλλη αρμοδιότητα που του ανατίθεται με 
απόφαση του Δημοτικού Συμβουλίου. 

11. Επιμελείται για τον εφοδιασμό του Σταθμού των 


αναγκαίων τροφίμων και λοιπών ειδών και υλικών καθώς 
και για την καλή φύλαξη, συντήρηση και διάθεση αυτών. 

12. Τηρεί και υπογράφει τα δελτία εισαγωγής και εξα¬ 
γωγής υλικού. 

13. Καταρτίζει το πρόγραμμα διατροφής σύμφωνα με 
τις σύγχρονες παιδιατρικές απόψεις για την υγιεινή δια¬ 
τροφή των παιδιών όπως προβλέπεται από τον κανονισμό 
λειτουργίας. 

14. Κρατεί και ενημερώνει καθημερινά τα παρακάτω βι¬ 
βλία: 

α) Βιβλίο παρουσίας προσωπικού και ελέγχου συσσι- 
τούντων. 

β) Βιβλίο διδαχθείσης ύλης που καταχωρεί και υπογρά¬ 
φει καθημερινά το παιδαγωγικό προσωπικό. 

Γ'ΤΜΗΜΑΤΑ 

Α' ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ - ΛΟΓΙΣΤΙΚΟ 

α) ΓΡΑΦΕΙΟ ΠΡΟΣΩΠΙΚΟΥ 

Στην αρμοδιότητάτου ανήκουν: 

1. Η εφαρμογή της ισχύουσας κάθε φορά Νομοθεσίας 
σχετικά με την υπηρεσιακή εφαρμογή του πάσης φύσεως 
προσωπικού του Νομ. Προσώπου. 

2. Η τήρηση των ατομικών υπηρεσιακών φακέλων και 
ευρετηρίου του προσωπικού του Ν. Π. με οποιαδήποτε 
σχέση εργασίας, των συνταξιούχων καθώς και των βι¬ 
βλίων παρουσίας τους και η φροντίδα για τη συνεχή πα¬ 
ρακολούθηση και ενημέρωσή τους. 

3. Η σύνταξη κατά νόμο των πινάκων αρχαιότητας των 
υπαλλήλων του Ν. Π. 

4. Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

5. Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, τις προα¬ 
γωγές, απολύσεις, παραιτήσεις, αποσπάσεις, μετατάξεις 
(συντάξεις), χορηγήσεις αδειών, πειθαρχικές υποθέσεις 
και η κοινοποίησή τους στο τμήμα λογιστικού. 

6. Η έκδοση πιστοποιητικών υπηρεσιακών μεταβολών 
για κάθε χρήση. 

7. Η παρακολούθηση του πειθαρχικού δικαίου που κάθε 
φορά ισχύει για το προσωπικό του Ν. Π. και ενημέρωση 
σχετικά του Προέδρου του Νομικού Προσώπου. 

8. Η σύνταξη του σχεδίου πρότασης του ΟΕΥ του Ν.Π. 
προκειμένου να τεθεί υπόψη του των εργαζομένων για να 
εκφράσουν τη γνώμη τους μέσω εκπροσώπων τους πριν 
διαβιβαστεί στο Διοικητικό Συμβούλιο για έγκριση. 

9. Η παραλαβή από τους προϊσταμένους των Τμημάτων 
των ημερησίων δελτίων προσέλευσης και αναχώρησης 
του προσωπικού του Ν.Π. για τη συνεχή παρακολούθηση 
και ενημέρωσή τους. 

β) ΓΡΑΦΕΙΟ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Στην αρμοδιότητάτου ανήκουν: 

1. Η συνεργασία με τον Πρόεδρο του Ν.Π. για την κα¬ 
τάρτιση των θεμάτων της ημερήσιας διάταξης του Διοι¬ 
κητικού Συμβουλίου, και η επιμέλειά του με ευθύνη του 
για την κοινοποίησή αυτών, κατά τις κείμενες διατάξεις 
των συνεδριάσεων στους Συμβούλους του Δ.Σ. 

2. Η επιμέλεια για την προετοιμασία των αποφάσεων 
των πιο πάνω οργάνων. 

3. Η τήρηση των πρακτικών των συνεδριάσεων του Δ.Σ. 

4. Η υποβολή αντιγράφων των αποφάσεων του Δ.Σ. 
στην αρμόδια Διοικητική αρχή ή το Δημοτικό Συμβούλιο 
αναλόγως του θέματος για έγκριση. 

5. Η διαβίβαση στις αρμόδιες υπηρεσίεςτου Ν.Π. ήτου 
Δήμου αποφάσεων σχετικών με το αντικείμενο της αρμο- 
διότητάς τους. 

6. Τήρηση ευρετηρίου αποφάσεων του Δ.Σ. και εγκριτι¬ 
κών ή μη αποφάσεων της Διοικητικής Αρχής. 

γ) ΓΡΑΦΕΙΟ ΠΡΩΤΟΚΟΛΛΟΥ - ΔΙΕΚΠΕΡΑΙΩΣΗΣ - ΑΡ¬ 
ΧΕΙΟΥ 

Στην αρμοδιότητά του ανήκουν: 

1. Η παραλαβή και η αυθημερόν πρωτοκόλληση, ευρε- 
τηρίαση πάσης φύσεως εισερχομένων εγγράφων. 

2. Η έγκαιρη διανομή στις διευθύνσεις και τα τμήματα 
των εγγράφων προς ενέργεια και η τήρηση των πρωτότυ¬ 
πων στο αρχείο. 

3. Η παραλαβή και ταξινόμηση των προοριζομένων για 
αρχειοθέτηση εγγράφων. 

4. Η διεκπεραίωση κάθε εισερχομένου ή εξερχόμενου 
εγγράφου και η τήρηση των σχετικών βιβλίων παράδο¬ 
σης. 

5. Η τήρηση του γενικού αρχείου του Ν.Π. και η εισήγη¬ 
ση για την καταστροφή του θεωρούμενου σαν άχρηστου, 
όταν απαιτείται. 

6. Η τήρηση του αρχείου όλων των διευθύνσεων του Ν. 
Π. καθώς και του αρχείου της εφημερίδας της Κυβέρνη¬ 
σης. 

7. Η τήρηση του Μητρώου των νηπίων και παιδιών. 

8. Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών διαφόρων αρχών. 

δ) ΓΡΑΦΕΙΟ ΛΟΓΙΣΤΗΡΙΟΥ ΠΡΟΜΗΘΕΙΩΝ ΠΕΡΙΟΥΣΙΑΣ 
ΚΑΙ ΔΙΑΧΕΙΡΙΣΗΣ ΥΛΙΚΟΥ 

Στην αρμοδιότητά του ανήκουν: 

1. Η ευθύνη κάθε εισφοράς και εσόδου του Ν.Π. 

2. Η έκδοση των βεβαιωτικών σημειωμάτωντων οίκοθεν 
εισπράξεων των υπόχρεων όταν αυτό απαιτείται. 

3. Η επιμέλεια της εκκαθάρισης και εντολής πληρωμής 
κάθε δαπάνης του Ν. Π. 

4. Ο έλεγχος των προβλεπομένων από το Νόμο δικαιο- 
λογητικών κάθε δαπάνης. 

5.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή δαπάνης. 

6. Η αναγνώριση των πιστωτών του Ν.Π. με τη προσυ- 
πογραφή των πράξεων εκκαθάρισης, αναγνώρισης και 
έκδοσης των οικείων χρηματικών ενταλμάτων μέσα στις 
πιστώσεις του προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους στο ταμείο για εξόφληση. 

8. Η τήρηση των από το Νόμο βιβλίων. 

9. Η σύνταξη μισθοδοτικών καταστάσεων όλου του 
προσωπικούτου Ν.Π., η μέριμνα για την τακτική και έγκαι¬ 
ρη πληρωμή των πάσης φύσεως αποδοχών όλων των μι¬ 
σθωτών του Ν.Π. και η εκτέλεση κάθε εργασίας που έχει 
σχέση με τη ασφάλισή του. 

10. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό καθώς και η 
συνεργασία του με το γραφείο προσωπικού για κάθε θέ¬ 
μα που αφορά τους εργαζομένους. 

11. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Ν. Π. και τη λει¬ 


τουργία του Παιδικού Σταθμού με την άμεση επίβλεψη 
του Προϊσταμένου του τμήματος και του Διευθυντή. 

12. Η επιμέλεια της έγκαιρης και κανονικής παραλαβής 
από την αρμόδια επιτροπή κάθε προμήθειας και η ευθύνη 
παράδοσης αυτών στην αποθήκη του Παιδικού Σταθμού 
ανάλογα με τις ανάγκες του δυνάμει αποδεικτικών των 
υπευθύνων για τη φύλαξη αυτών. 

13. Η σύνταξη σχεδίου προϋπολογισμού - απολογισμού 
προκειμένου να τεθεί υπόψη των Προϊσταμένων του τμή¬ 
ματος και της Διεύθυνσης πριν διαβιβαστεί στο Δ.Σ. 

14. Η εκτέλεση κάθε εργασίας που αφορά θέματα 
προϋπολογισμού και η πορεία παρακολούθησής του και 
η σύνταξη σχετικής εισήγησης για αναμόρφωσή του 
όπου και όταν παρίσταται ανάγκη. 

15. Η επιμέλεια της σύνταξης αιτιολογημένης έκθεσης 
επί του απολογισμού εσόδων και εξόδων του Ν. Π. 

16. Η συγκέντρωση κάθε κινητής και ακίνητης περιου¬ 
σίας του Ν. Π. καθώς και η περιφρούρηση των δικαιωμά¬ 
των κυριότητας, νομής και κατοχής από το Ν.Π. της ακι¬ 
νήτου περιουσίας με τη συνεργασία της Νομικής Υπηρε¬ 
σίας του Δήμου. 

17. Η τήρηση αρχείου των κληροδοτημάτων και δωρε¬ 
ών του Ν.Π. 

Β'ΤΜΗΜΑ ΠΑΙΔΙΚΟΥ ΣΤΑΘΜΟΥ 

α) ΓΡΑΦΕΙΟ ΠΑΙΔΑΓΩΓΩΝ 

Παιδαγωγοί 

Αρμοδιότητες - καθήκοντα: 

1. Φροντίζουν για την ψυχοσωματική και ψυχοκινητική 
εξέλιξη των νηπίων με εξατομίκευση του ημερησίου προ¬ 
γράμματος ανάλογα με την ηλικία και τις ανάγκες τους, 
Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης και προσφέρουν σ’ αυτά με υπο¬ 
μονή και στοργή όλες τις δυνατότητες για να αναπτύξουν 
την προσωπικότητά τους, επιδιώκοντας συνεχώς να δη¬ 
μιουργήσουν σ’ αυτά ικανότητα συγκέντρωσης, αυτενέρ¬ 
γειας, εμπιστοσύνης στον εαυτό τους και τις προσωπικές 
δυνατότητές τους. Σε καμία περίπτωση και για οποιοδή- 
ποτε λόγο δεν επιτρέπεται η κακή μεταχείριση των παι¬ 
διών (εκφοβισμός - σωματική ποινή κ.τ.λ.). 

2. Παρακολουθούν τη διατροφή των νηπίων, την καθα¬ 
ριότητά τους, ενθαρρύνοντας την αυτοεξυπηρέτησή 
τους βοηθούμενοι από το προσωπικό του κλάδου βοηθη¬ 
τικών εργασιών. 

3. Φροντίζουν για τη σωστή οργάνωση και τάξη των αι¬ 
θουσών. Παρακολουθούν τη συμπεριφορά των παιδιών 
και υποχρεούνται να αναφέρονται στον Προϊστάμενο και 
νατον ενημερώνουν για κάθε ύποπτο σχετικά με την υγεία 
των παιδιών, περιστατικό ή οποιοδήποτε άλλο θέμα. 

4. Εισηγούνται στον Διευθυντή ή στον Προϊστάμενο για 
τον έγκαιρο εφοδιασμό των αιθουσών με τα απαραίτητα - 
απαιτούμενα είδη για την εφαρμογή του προγράμματος 
με τα παιδαγωγικά υλικά. 

5. Συμμετέχουν στο σχεδίασμά του προσχολικού προ¬ 
γράμματος και φροντίζουν για την απασχόληση των παι¬ 
διών σύμφωνα με το ημερήσιο πρόγραμμα. 

6. Ευθύνονται για τα εποπτικά μέσα διδασκαλίας, το εκ¬ 
παιδευτικό υλικό και γενικά κάθε υλικό που έχει διατεθεί. 

7. Διατηρούν επαφή με τους γονείς και τους ενημερώ¬ 
νουν για τη συμπεριφορά και την ψυχοσωματική υγεία 
των παιδιών τους. 

8. Τηρούντο βιβλίο παρουσίας νηπίων και ενημερώνουν 

τον Προϊστάμενο στις περιπτώσεις καθυστέρησης στην 
προέλευσή τους ή στην καταχώρησή τους και τις περι¬ 
πτώσεις απουσίας τους. 

9. Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται από τον Προϊ¬ 
στάμενο. 

10. Μεριμνούν για τη μεσημβρινή ανάπαυση των παι¬ 
διών σύμφωνα με το πρόγραμμα ημερήσιας απασχόλη¬ 
σης. 

11. Διοργανώνουν σε συνεργασία με τον Προϊστάμενο 
τις εορταστικές εκδηλώσεις του Σταθμού. 

12. Μια παιδαγωγός και ένα άτομο τουλάχιστον από το 
βοηθητικό προσωπικό παρευρίσκονται υποχρεωτικά κα¬ 
τά την προσέλευση και αποχώρηση των νηπίων. 

13. Εκτελούν οποιαδήποτε άλλη υπηρεσία σχετικά με 
το έργο που τους ανατίθεται από τον Προϊστάμενο. 

Βοηθοί παιδαγωγών 

Αρμοδιότητες - καθήκοντα: 

Βοηθούν το παιδαγωγικό προσωπικό σε όλα τα καθή- 
κοντά του και εκτελούν τις οδηγίες που παίρνουν από αυ¬ 
τό. Σε περίπτωση απουσίας του παιδαγωγικού προσωπι¬ 
κού αντικαθιστούν αυτό απευθυνόμενοι στον Προϊστάμε¬ 
νο ή Διευθυντή για βοήθεια και υποστήριξη. 

β) ΓΡΑΦΕΙΟ ΜΑΓΕΙΡΩΝ ΚΑΙ ΚΑΘΑΡΙΟΤΗΤΑΣ 

Μαγείρισσα - Μάγειρας 

Αρμοδιότητες - καθήκοντα: 

1. Είναι υπεύθυνος/η για το μαγείρεμα και την επιμελη¬ 
μένη και έγκαιρη παρασκευή του φαγητού σύμφωνα με 
το διαιτολόγιο. Επιμελείται ιδιαιτέρως για την τήρηση 
όλων των όρων υγιεινής στους χώρους παρασκευής του 
φαγητού εισηγούμενος/η κάθε σχετικό προς αυτό μέ¬ 
τρο. 

2. Παραλαμβάνει καθημερινά από τον Προϊστάμενο ή 
το Διευθυντή, βάσει δελτίου τα αναγκαία υλικά για το ημε¬ 
ρήσιο φαγητό, με βάση το διαιτολόγιο υπογράφοντας το 
σχετικό δελτίο. 

3. Φροντίζει για το σερβίρισματου προγεύματος καιτου 
απογευματινού φαγητού. 

4. Τακτοποιείτο μαγειρικά σκεύη και είδη εστίασης και 
φροντίζει για την καλή συντήρηση καιλειτουργίατους ευ- 
θυνόμενος/η για κάθε απώλεια ή αδικαιολόγητη κατα¬ 
στροφή τους. 

5. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για την 
διατήρηση της τάξης και της καθαριότητάς του χώρου 
αυτού. 

6. Προτείνει τη λήψη κάθε μέτρου που θεωρεί αναγκαίο 
για την καλή λειτουργία του μαγειρείου. 

7. Εκτελεί κάθε άλλη εργασία που του ανατίθεται από 
τον Προϊστάμενο. 

Βοηθός Μαγείρου 

Αρμοδιότητες - καθήκοντα: 

1. Φροντίζει για τη διανομή του φαγητού, βοηθάτο βοη¬ 
θητικό προσωπικό στη διανομή του φαγητού στα παιδιά 
και φροντίζει για την συγκέντρωση των ειδών εστίασης 
μετά το τέλος του. 

2. Βοηθά το μάγειρα ή την μαγείρισσα στην προετοιμα¬ 
σία του φαγητού. 

3. Αναπληρώνει το μάγειρα σε περίπτωση απουσίας ή 
κωλύματος αυτού. 


Προσωπικό Καθαριότητας - βοηθητικών εργασιών 

Αρμοδιότητες - καθήκοντα: 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Σταθμού, εκτός εκεί¬ 
νων του μαγειρείου και της αποθήκης τροφίμων. 

2. Είναι αποκλειστικά υπόλογοι για τον γενικό ιματι¬ 
σμό του Σταθμού που παραλαμβάνουν από τον Προϊ¬ 
στάμενο ή τον Διευθυντή εκτός εκείνου που χρησιμο¬ 
ποιείται από τους υπαλλήλους των κλάδων Νηπιαγω¬ 
γών και Βρεφονηπιοκόμων (εποπτικό υλικό) και 
οφείλουν να μεριμνούν για την καλή συντήρηση, καθα¬ 
ριότητα και φύλαξη αυτού στον κατάλληλο χώρο απο¬ 
θήκευσης του, ευθυνόμενοι για κάθε απώλεια ή αδικαι¬ 
ολόγητη καταστροφή του . 

3. Βοηθούν το μάγειρα σε περίπτωση που δεν υπάρχει 
βοηθός μάγειρα, στην προετοιμασία του φαγητού των 
παιδιών. 

4. Φροντίζουν για τη διανομή του φαγητού, παρευρί- 
σκονται δε στο χώρο της τραπεζαρίας και βοηθούν τους 
Παιδαγωγούς καθ’ όλη τη διάρκεια του φαγητού των παι¬ 
διών. 

5. Φροντίζουν μετά το τέλος του φαγητού, για τη συ¬ 
γκέντρωση και μεταφορά στο χώρο του μαγειρείου των 
ειδών εστιάσεως. 

6. Βοηθούν στην προετοιμασία των παιδιών του Σταθ¬ 
μού για την μεσημεριανή τους ανάπαυση, καθώς και στην 
ετοιμασία αυτών για την αποχώρησή τους. 

7. Σε περίπτωση κωλύματος ή ασθένειας του υπαλλή¬ 
λου που έχει ορισθεί να εκτελεί τα καθήκοντα του μαγεί¬ 
ρου και μη υπάρχοντος άλλου στον ίδιο κλάδο βοηθητι¬ 
κού προσωπικού μαγειρείου εκτελούν εκ περιτροπής τα 
καθήκοντα του μαγείρου, μέχρι την πρόσληψη εκτάκτου 
υπαλλήλου προς αναπλήρωση του κωλυομένου ή ασθε- 
νούντος. 

8. Επιλαμβάνονται της καθαριότητας των νηπίων επιμε¬ 
λούμενοι την ικανοποίηση των ατομικών τους αναγκών. 

9. Εκτελούν κάθε άλλη εργασία που θα τους ανατεθεί 
από τον Προϊστάμενο ή τον Διευθυντή. 

γ) ΓΡΑΦΕΙΟ ΠΑΙΔΙΑΤΡΟΥ 

Αρμοδιότητες - καθήκοντα: 

1. Η παρακολούθηση της υγείας των παιδιών αποτελεί 
παράλληλη υποχρέωση προς την αντίστοιχη οικογένεια, 
του Ν.Π. και ενεργείται από Παιδίατρο, είτε του ΕΣΥ, είτε 
συνεργάτη του Ν.Π. ο οποίος επισκέπτεται το Σταθμό μία 
φορά το δεκαπενθήμερο ή συχνότερα εφόσον αυτό επι¬ 
βάλλεται από λόγους ουσιαστικής άσκησης ιατρικού 
ελέγχου. 

2. Για κάθε παιδί τηρείται ατομικός φάκελος Υγείας που 
ενημερώνεται από το γιατρό. 

3. Σε τακτά χρονικά διαστήματα ο Παιδίατρος καλεί 
τους γονείς σε ενημερωτικές συγκεντρώσεις σχετικά με 
τα θέματα υγιεινής των παιδιών. 

4. Η περιφρούρηση της υγείας του παιδιού αποτελεί 
επίσης υποχρέωση καιτου λοιπού προσωπικού του Σταθ¬ 
μού, το οποίο εφαρμόζει πιστά όλα τα απαραίτητα μέτρα 
υγιεινής και ασφάλειας και ευθύνεται για κάθε αμέλεια ή 
παράλειψη που μπορεί να έχει επίπτωση στην υγεία των 
παιδιών. 

Ο Παιδίατρος επιβλέπει και συνιστά τα απαραίτητα 
προς τούτο μέτρα, υποδεικνύοντας τον προληπτικό έλεγ¬ 
χο του προσωπικού. 

δ) ΓΡΑΦΕΙΟ ΚΟΙΝΩΝΙΚΟΥ ΛΕΙΤΟΥΡΓΟΥ 

Αρμοδιότητες - καθήκοντα: 

Συμβάλλει στην πρόληψη ή αντιμετώπιση προβλημά¬ 
των των παιδιών του Σταθμού και των οικογενειών τους 
εφ’ όσον αυτό ζητηθεί ή είναι εκ των πραγμάτων ανα¬ 
γκαίο. 

Πραγματοποιεί τις κοινωνικές έρευνες σε συνεργασία 
με το παιδαγωγικό προσωπικό με το οποίο βρίσκεται σε 
συνεχή επαφή. 

Συνεργάζεται με τον παιδίατρο του Σταθμού. 

ε) ΓΡΑΦΕΙΟ ΔΙΔΑΣΚΑΛΩΝ ΜΟΥΣΙΚΗΣ - ΧΟΡΟΥ - ΓΥ¬ 
ΜΝΑΣΤΙΚΗΣ 

Γ' ΤΜΗΜΑ ΒΡΕΦΟΝΗΠΙΑΚΩΝ ΣΤΑΘΜΩΝ 

Τα γραφεία του ανωτέρου τμήματος ακολουθούν τις 
ίδιες διατάξεις που ισχύουν για το τμήμα του Παιδικού 
Σταθμού. 

Άρθρο 6 

Το Ν. Π. μπορεί να έχει εξωτερικούς συνεργάτες με σύμ¬ 
βαση μίσθωσης έργου των οποίων τα καθήκοντα και οι 
υποχρεώσεις ρυθμίζονται από το εκάστοτε Διοικητικό 
Συμβούλιο. 

ΑΚΡΟΤΕΛΕΥΤΑΙΑ ΔΙΑΤΑΞΗ 

Από τις διατάξεις του παρόντος Ο. Ε.Υ. δεν προκαλείται 
δαπάνη σε βάρος του προϋπολογισμού του Ν.Π. «Α' Δη¬ 
μοτικός Παιδικός Σταθμός Σπάτων» για το έτος 2000, 
προκαλείται όμως δαπάνη ύψους 140.000.000 δρχ. ετη- 
σίως για το επόμενο έτος που θα προβλεφθεί στον προϋ¬ 
πολογισμό του. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Παλλήνη, 15 Ιανουάριου 2000 

Με εντολή Γενικού Γραμματέα Περιφέρειας 
Ο Διευθυντής 
ΑΘΑΝΑΣΙΟΣ ΤΑΓΑΡΗΣ 

□ 

Αριθ.9798/2000 (2) 

Τροποποίηση του Οργανισμού Εσωτερικής Υπηρεσίας 
του Δήμου Πρεσπών Ν. Φλώρινας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.-Τις διατάξεις του άρθρου 8 παρ. 5 του Ν. 2307/95. 

2. - Τις διατάξεις του Ν. 2190/1994 και του άρθρου 12 
του Ν. 2503/1997. 

3. - Τις διατάξεις του άρθρου 18 του Ν. 2539/97 όπως 
αντικαταστάθηκαν από τις ίδιες του άρθρου 13 του Ν. 
2672/1998. 

4. -Τις διατάξεις του άρθρου 27 του Ν. 2081/1992. 

5. - Τις διατάξεις του άρθρου 67 του Ν. 1416/84 όπως 
τροποποιήθηκε με το άρθρο 26 του Ν. 1832/89 και το άρ¬ 
θρο 12 του Ν. 2130/93 και το άρθρο 57 του Ν. 2218/94. 

6. -Τιςδιατάξειςτωνάρθρων245καιεπόμενατουΝ. 1188/81, 
όπως τροποποιήθηκαν με το άρθρο 26του Ν. 1832/89. 

7. -Τις διατάξεις των Π. /των 37α/1987 και 22/90. 

8. - Την αριθμ. 3041/26.4.1999 απόφαση μας «Έγκριση 
Οργανισμού Εσωτερικής Υπηρεσίας (Ο.Ε.Υ.) του Δήμου 
Πρεσπών». 


9. - Την αριθμ. 97/2000 απόφαση του Δημοτικού Συμ¬ 
βουλίου Πρεσπών , που αναφέρεται στην τροποποίηση 
του Ο.Ε.Υ. του Δήμου Πρεσπών. 

10. - Την αριθμ. 8/12/22.11.2000 γνωμοδότηση, του Υπη¬ 
ρεσιακού Συμβουλίου, αποφασίζουμε: 

Εγκρίνουμε την αριθμ. 97/2000 απόφαση του Δημοτι¬ 
κού Συμβουλίου Πρεσπών, που αναφέρεται στην τροπο¬ 
ποίηση του Οργανισμού Εσωτερικής Υπηρεσίας του Δή¬ 
μου Πρεσπών Ν. Φλώρινας, ως προς το άρθρο 9 που αφο¬ 
ρά «ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥΔΙΚΑΙΟΥ» με την πρόβλεψη άλλωνδύο (2) θέ¬ 
σεων, όπως φαίνεται παρακάτω: 

Α) Μία (1) θέση ΔΕ29 οδηγών Αυτοκινήτων και 

Β) Μία (1) θέση ΥΕ16 εργατών και προσωπικού καθα¬ 
ριότητας. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου το ύψος 
της οποίας δεν μπορεί να προσδιορισθεί. 

Κατά τα λοιπά ισχύειη αριθμ. 3041/26.4.1999 απόφασή μας, 
όπως τροποποιήθηκε με την αριθμ. 1704/16.3.2000 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 5 Ιανουάριου 2001 

Ο Γ ενικός Γ ραμματέας 
ΙΩΑΝΝΗΣ ΝΙΚΟΛΑΪΔΗΣ 

□ 

Αριθ. 9378 (3) 

Τροποποίηση απόφασης σύστασης Επιχείρησης με την 
επωνυμία «ΔΙΑΔΗΜΟΚΟΙΝΟΤΙΚΗ ΕΠΙΧΕΙΡΗΣΗ ΤΗΛΕ- 
©ΕΡΜΑΝΣΗΣ ΕΥΡΥΤΕΡΗΣ ΠΕΡΙΟΧΗΣ ΑΜΥΝΤΑΙΟΥ 
(ΔΕΤΕΠΑ)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 285 του Π .Δ. 410/95. 

2. Τις αριθμ. 25027/9.4.1984 και 85050/29.11.1984 απο¬ 
φάσεις Υπουργού Εσωτερικών. 

3. Την αριθμ. 4779/29.5.1997 (ΦΕΚ 490/Β/13.6.1997) 
απόφασή μας με την οποία συστήθηκε Επιχείρηση με την 
επωνυμία «Διαδημοτική Επιχείρηση Τηλεθέρμανσης Ευ¬ 
ρύτερης Περιοχής Αμυνταίου (ΔΕΤΕΠΑ)». 

4. Τις αριθμ. 196/2000 και 208/2000 αποφάσεις των Δη¬ 
μοτικών Συμβουλίων Αμυνταίων και Φιλώτα αντίστοιχα 
αναφορικά με την αύξηση του μετοχικού κεφαλαίου της 
Επιχείρησης. 

5. Την οικονομοτεχνική μελέτη που συντάχθηκε κατά 
την σύσταση της Επιχείρησης, καθώς και το γεγονός ότι 
με την αύξηση του μετοχικού κεφαλαίου της Επιχείρησης 
δεν επέρχεται μεταβολή στα οικονομικά στοιχεία αυτής. 

6. Την αριθμ. 50192/ΝΝ 772/Ν. 1892/90/16.1.98 απόφα¬ 
ση Υπουργού Εθνικής Οικονομίας με την οποία εγκρίθη- 
κε η υπαγωγή στις διατάξεις του Ν. 1892/90 επένδυσης 
της ΔΕΤΕΠΑ που αναφέρεται στην τηλεθέρμανση της ευ¬ 
ρύτερης περιοχής των Δήμων Αμυνταίου και Φιλώτα. 

7. Την αριθμ. 8198/31.12.1999 βεβαίωσή μας αναφορι¬ 
κά με την ένταξη στο Πενταετές Αναπτυξιακό Πρόγγραμ- 
μα (1997-2001) του Τοπικού Πόρου Ανάπτυξης Ν. Φλώρι- 

νας του έργου «Τηλεθέρμανση Αμυνταίου - Φιλώτα - Λε¬ 
βαίας» προϋπολογισμού 800.000.000 δρχ. 

8. Το αριθμ. 20/8.9.2000 έγγραφό μας, σύμφωνα με το 
οποίο εγκρίθηκε η ένταξη και υλοποίηση της δράσης «Με¬ 
λέτες τηλεθέρμανσης Αμυνταίου - Φιλώτα - Λεβαίας» 
προϋπολογισμού 279.236.000 δρχ. στα πλαίσια του 1ου 
Ε.Α.Π. Ν.Φλώρινας. 

9. Τις διατάξεις του άρθρου 27 του Ν.2081/1992, απο¬ 
φασίζουμε: 

Τροποποιούμε την αριθμ. 4779/29.5.1997 απόφασής 
μας και αυξάνουμε το κεφάλαιο της ΔΕΤΕΠΑ που είχε 
ορισθεί στην παράγραφο 5 του αποφασιστικού μέρους 
αυτής κατά 1.079.236.000 δρχ., το οποίο θα καλυφθεί κα¬ 
τά τα 588.723.238 δρχ. από τον Δήμο Αμυνταίου και κατά 
τα 490.512.762 δρχ. από τον Δήμο Φιλώτα. 

Κατά τα λοιπά ισχύει η αριθμ. 4779/29.5.1997 απόφαση 
μας. 

Από τις διατάξεις της απόφασης αυτής προκαλείται δα¬ 
πάνη σε βάροςτωνπροϋπολογισμώντου Δήμου Αμυνταίου 
ποσού 588.723.238. δρχ. και του Δήμου Φιλώτα ποσού 
490.512.762 δρχ. τα οποία θα καλυφθούν από την ένταξη 
του έργου «Τηλεθέρμανση Αμυνταίου - Φιλώτα - Λεβαίας» 
προϋπολογισμού 800.000.000 δρχ. στο Πενταετές Αναπτυ¬ 
ξιακό Πρόγραμματου Τοπικού Πόρου Ανάπτυξης Ν.Φλώρι¬ 
νας και της δράσης «Μελέτες τηλεθέρμανσης Αμυνταίου - 
Φιλώτα - Λεβαίας» προϋπολογισμού 279.236.000 δρχ. στο 
Ιο Ειδικό Αναπτυξιακό Πρόγραμμα Ν. Φλώρινας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 5 Ιανουάριου 2001 
Ο Γενικός Γραμματέας 
ΙΩΑΝΝΗΣ ΝΙΚΟΛΑΪΔΗΣ 

□ 

Αριθ. 6603 (4) 

Σύσταση Νομικού Προσώπου στο Δήμο ΚΛΕΙΣΟΥΡΑΣ Ν. 

ΚΑΣΤΟΡΙΑΣ με την επωνυμία «Δημοτικός Παιδικός 

Σταθμός ΚΛΕΙΣΟΥΡΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διάταξειςτων άρθρων 200 & 203 του Π.Δ. 410/95. 

2. Τις διατάξειςτου άρθρου 9του Ν. 2503/97. 

3. Την αριθμ. Γ2β/οικ. 3192/30.7.1999 απόφαση του Υπ. 
Υγείας & Πρόνοιας σχετικά με τη μεταβίβαση των Κρατι¬ 
κών Παιδικών και Βρεφονηπιακών Σταθμών στην Τοπική 
Αυτ/ση. 

4. Την αριθμ. Π1β/2600/3.8.2000 απόφαση του Υπ. Υγεί¬ 
ας & Πρόνοιας που δημοσιεύθηκε στο ΦΕΚ 11δτ.Α'. 

5. Την αριθμ. 71/1999 απόφαση Δ.Σ. ΔΗΜΟΥ ΚΛΕΙΣΟΥ¬ 
ΡΑΣ. 

6. Την αριθμι. 73/2000 απόφαση Δ.Σ. ΔΗΜΟΥ ΚΛΕΙΣΟΥ¬ 
ΡΑΣ, αποφασίζουμε: 

1. Συστήνουμε Νομικό Πρόσωπο με την επωνυμία «Δη¬ 
μοτικός Παιδικός Σταθμός ΚΛΕΙΣΟΥΡΑΣ». 

2. Σκοπός του Νομικού Προσώπου είναι η καθημερινή 
φύλαξη,φροντίδα, ημερήσια διατροφή,διαπαιδαγώγηση 
και ψυχαγωγία νηπίων, εργαζόμενων γονέων, η πολύ¬ 
πλευρη νοητική/συναισθηματική, κοινωνική και ψυχοσω¬ 


ματική ανάπτυξη των παιδιών και η προετοιμασία τους για 
τη φυσική μετάβαση τους από την οικογενειακή ζωή στο 
σχολικό περιβάλλον. 

3. Πόροι και έσοδα του Νομικού Προσώπου είναι: 

Α) Η ετήσια επιχορήγηση από το Δημόσιο (Υπουργείο, 
Περιφέρεια κ.λπ.) για την αντιμετώπιση των αναγκών λει¬ 
τουργίας,συντήρησης εγκαταστάσεων κ.λπ. 

Β) Η επιχορήγηση από τον Δήμο για αντιμετώπιση 
απρόβλεπτων αναγκών, καθώς επίσης και για μισθοδοσία 
προσωπικού που θα προσλάβει, πέρα των ήδη υπηρετού¬ 
ντο) ν. 

Γ) Κάθε είδους εισφορές,δωρεές,κληρονομιές και κλη¬ 
ροδοσίες. 

Δ) Πρόσοδοι που θα προέρχονται από την περιουσία 
του και 

Ε) Κάθε άλλη νόμιμη πρόσοδος. 

4. Το Νομικό Πρόσωπο διοικείται από Διοικητικό Συμ¬ 
βούλιο που συγκροτείται σύμφωνα με τις διατάξεις του 
άρθρου 203 του Π.Δ. 410/95. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Διοικητι¬ 
κού Συμβουλίου και όταν αυτός κωλύεται από τον αντι¬ 
πρόεδρο. 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου Κ.Α.Ε. 2212.9β ύψους 
100.000 δραχ. τουλάχιστον ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 22 Δεκεμβρίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
ΧΡΙΣΤΙΝΑ ΧΑΣΟΥ 

□ 

Αριθ. 8529 (5) 

Συγκρότηση Επιτροπής Ν. 2520/97. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Το Νόμο 2520/97 που αφορά τα μέτρα για τους νέους 
αγρότες. 

2. Την 337410/10.7.1998 Κ.Υ.Α. των υπουργών Εσωτε¬ 
ρικών, Δημόσιας Διοίκησης και Αποκέντρωσης, Οικονομι¬ 
κών και Γεωργίας για τις λεπτομέρειες εφαρμογής του 
Νόμου 2520/97. 

3. Το 12628/24.11.2000 έγγραφο της Δ.Ο.Υ. Έδεσσας. 

4. Το 207/7.12.2000 έγγραφοτης Ε.Α.Σ. Έδεσσας - Σκύδρας. 

5. Το άρθρο 37 του Ν. 3200/55 περί διοικητικής αποκέ¬ 
ντρωσης, αποφασίζουμε: 

Συγκροτούμε επιτροπή με αντικείμενο τον χαρακτηρι¬ 
σμό των ενδιαφερομένων με την ιδιότητα του αγρότη, νέ¬ 
ου αγρότη, νεοεισερχόμενου νέου αγρότη στον αγροτικό 
τομέα και εργάτη γης, αποτελούμενη από τους: 

1. Παπαβασιλείου Κωνσταντίνο ΠΕ/Α'γεωπόνο, υπάλ¬ 
ληλο της Δ/νσης Γεωργίας Έδεσσας ως πρόεδρο με ανα¬ 
πληρωτή τον Συμεού Συμεών γεωπόνο ΠΕ/Α', υπάλληλο 
της Δ/νσης Γ εωργίας Έδεσσας. 

2. Πανηγυράκη Νικόλαο ΠΕ/Α' υπάλληλο της Δ.Ο.Υ. 
Έδεσσας με αναπληρωτή τον Γιουματζίδη Κύριλλο ΠΕ/Β' 
υπάλληλο της Δ.Ο.Υ. Έδεσσας. 




970 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Γαβριηλίδη Κωνσταντίνο εκπρόσωπο της Ε.Α.Σ. 
Έδεσσας - Σκόδρας με αναπληρωτή τον Τόπκα Γεώργιο. 

Εισηγητή ορίζουμε τον Χρυσαφίδη Θεόδωρο γεωπόνο 
ΠΕ/Α', υπάλληλο της Δ/νσης Γεωργίας Έδεσσας, με ανα¬ 
πληρωτή τον Παπαδόπουλο Ευάγγελο γεωπόνο ΠΕ/Α' 
υπάλληλο της Δ/νσης Γεωργίας Έδεσσας. 

Γραμματέατης επιτροπής ορίζουμε την Γάντζιου Αγγε¬ 
λική ΤΕ/Β' με αναπληρωτή τον Αλατζίδη Αναστάσιο ΔΕ/Δ' 
υπαλλήλους της Δ/νσης Γ εωργίας Έδεσσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 20 Δεκεμβρίου 2000 
Ο Νομάρχης 
ΜΙΧΑΗΛ ΚΑΡΑΜΑΝΗΣ 

□ 

( 6 ) 

Χορήγηση άδειας κυκλοφορίας κτηνιατρικού φαρμακευ¬ 
τικού Εμβολίου ΙΝΘΕΙΛ/ΑΘ ΡΒΒ3 (Β) Κν. 

Με την 47246/12.12.2000 απόφαση του ΕΟΦ χορηγήθη¬ 
κε, βάσει των διατάξεων του άρθρου 6 της Κοινής Υπουρ¬ 
γικής Απόφασης 310584/98, άδεια κυκλοφορίας στο κτη¬ 
νιατρικό φαρμακευτικό εμβόλιο ΙΝΘΕΙΔ/ΑΘ ΡΒΒ3 |Β| Κν. 

Δραστική ουσία: ΡΒΒ3 νίΓυε. 

Μορφή: Ενέσιμο γαλάκτωμα 

Δικαιούχου: ΒΟΕΗΒΙΝΘΕΒ ΙΝΘΕΕΗΕΙΜ νΕΤΜΕΩΙΘΑ 
ΟΜΒΗ, ΘΕΒΜΑΝΥ 

Υπεύθυνος κυκλοφορίας: ΒΟΕΗΒΙΝΘΕΒ ΙΝΘΕΕΗΕΙΜ 
ΕΛΛΑΣ ΑΕ. 

Η Διευθύντρια 
ΙΟΥΛΙΑ ΓΙΩΤΑΚΗ 


(7) 

Ανάκληση άδειας κυκλοφορίας κτηνιατρικού εμβολίου 
ΙΜΟΡΕ3Τ ΜΕΒΙΕυΧ. 

Με την 47000/11.12.2000 απόφαση του ΕΟΦ ανακλήθη¬ 
κε, βάσει των διατάξεων του άρθρου 41 της Κοινής 
Υπουργικής Απόφασης αρ. 310584/98, η άδεια κυκλοφο¬ 
ρίας του κτηνιατρικού εμβολίου ΙΜΟΡΕ3Τ ΜΕΒΙΕυΧ. 

Διότι: δεν ησκήθη η από την κείμενη νομοθεσία προβλε- 
πόμενη προσφυγή - ένσταση. 

Η Διευθύντρια 
ΙΟΥΛΙΑ ΓΙΩΤΑΚΗ 

□ 

( 8 ) 

Χορήγηση άδειας κυκλοφορίας κτηνιατρικού φαρμακευ¬ 
τικού ιδιοσκευάσματος ΙΕΙΒΕΝ. 

Με την 47245/12.12.2000 απόφαση του ΕΟΦ χορηγή¬ 
θηκε, βάσει των διατάξεων του άρθρου 6 της Κοινής 
Υπουργικής Απόφασης 310584/98, άδεια κυκλοφορίας 
στο κτηνιατρικό φαρμακευτικό ιδιοσκεύασμα ΙΕΙΒΕΝ. 
Δραστική ουσία: ΤΙΑΡΒ03Τ 
Μορφή : Ενέσιμο διάλυμα Ο.ΙδΟπιρ/ΜΕ 
Δικαιούχου : ΗΟΕΟΗ3ΤνΕΤ ΘΜΒΗ, ΘΕΒΜΑΝΥ 
Υπεύθυνος κυκλοφορίας: ΙΝΤΕΒΝ/ΕΤ ΗΕΕΕΑ3 ΑΕ. 

Η Διευθύντρια 
ΙΟΥΛΙΑ ΓΙΩΤΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




